***Tájékoztatás a tanulószobai ellátásról***

1. Iskolánk az 5. 6. osztályos tanulóknak tanulószobai ellátást biztosít. Ezt a diákok a tanítás után, délután vehetik igénybe. A tanuló a tanulási ideje alatt elkészíti az aznap feladott írásbeli feladatait, és igyekszik a szóbelit is elsajátítani.
2. A nevelő elsődlegesen a házi feladatok mennyiségét ellenőrzi, de időnként átnézi minőségileg is a tanulók munkáját. Az utóbbit aláírásával igazolja. Hozzá fordulhatnak azok a gyerekek, akik megakadnak a tanulásban, vagy bizonytalanok valamiben.
3. Amennyiben a tanuló nem készíti el, nem mutatja be a leckéjét, a nevelő az E-KRÉTA felületén jelzi a szülőnek, ill. a szakos tanárnak.
4. A zavartalan tanulás érdekében a tanuláshoz szükséges eszközök: a napi taneszközözök és egy gyakorló füzet mindig legyenek a tanulóknál.
5. Fegyelmezetlen magatartásával a többiek munkáját senki nem zavarhatja!
6. Amennyiben a tanuló folyamatosan zavarja a foglalkozások rendjét, a nevelő figyelmezteti, erről a szülőt írásban értesíti az E-KRÉTA felületén. Ha a tanuló továbbra sem változtat a magatartásán, a szülőt behívatjuk, további rendetlen magatartás esetén a tanulószobáról kizárjuk. Erről a szülő értesítést kap.
7. A tanulók a tanulószobáról csak engedéllyel távozhatnak a következő feltételek szerint: - korrepetálás a szakos tanár javaslata alapján
	* szakkör, sportfoglalkozás, zeneiskola a szülő és a foglalkozást vezető nevelő engedélye alapján
	* szülő alkalomszerű kérése alapján, amit az E-KRÉTA felületén jegyez be (félévente 5 alkalom).
	* rendszeres meghatározott időpontban történő távozást a szülő az E-KRÉTA felületén, írásban kéri, mely tényt a nevelő a tanulószobai naplóba bejegyzi.
8. A hiányzás csak akkor tekinthető igazoltnak, ha a szülő írásban kéri el a tanulót, ill. ha délelőtt is hiányzott a tanuló. A tanulót szóbeli kérésre nem engedjük el. Öt igazolatlan hiányzás vagy késés után a nevelő értesíti a szülőt.
9. Aki beiratkozott a tanulószobára, a foglalkozásokon köteles betartani a működési rendet!
10. A tanulószobára történő jelentkezés egy tanévre szól.

Oroszlány, 2025. szeptember 1.

Itt szíveskedjék levágni,és a nyilatkozatot a gyermek hozza be 2025. szeptember 1-ig.

………………......✂………………………✂……………………..✂……………………

**Nyilatkozat**

Alulírott szülő, ………….…………………….…………….nevű…...osztályos gyermekem részére a 2025/2026-os tanévben igénybe kívánom venni a tanulószobai foglalkozást.

A tanulószobára történő jelentkezés egy tanévre szól.

A tanulószoba működési rendjét megismertem, tudomásul vettem.

Oroszlány, 2025.szeptember 1.

Szülő neve nyomtatott betűvel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Tanuló aláírása Szülő aláírása